Baxtiyor Mamatkarimov

Baxtiyor Mamatkarimov  Rustamovich – (1980-yil, Qoʻrgʻontepa tumani, Andijon viloyati, OʻzSSR) – oʻzbekistonlik davlat arbobi, 2022-2024-yillarda Andijon tumani hokimi, 2024-yil 24-martidan buyon Energetika vazirining birinchi oʻrinbosari.

 Tarjimai holi 
Baxtiyor Rustamovich Mamatkarimov 1980-yil Qoʻrgʻontepa tumanida tugʻilgan boʻlib, 2000-yilda Toshkent moliya institutining moliya va kredit, 2013-yilda Bank-moliya akademiyasining bank ishi yoʻnalishini, 2021-yilda Davlat boshqaruvi akademiyasini tugatgan.

Mehnat faoliyatini 2001-yilda Asakabank davlat aksiyadorlik tijorat banki Andijon viloyati filiali valyuta shoʻbasi pul almashtirish shoxobchasi kassiri vazifasidan boshlagan. 2003—2007-yillarda „Asakabank“ davlat aksiyadorlik tijorat banki Andijon viloyati filiali kredit boʻlimi mutaxassisi, valyuta va savdo amaliyotlar boʻlimi boshligʻi, kredit boʻlimi bosh mutaxassisi, filial ichki nazorat sektori mutaxassisi, jamgʻarma amaliyotlar shoʻbasi mudiri, 2007—2009-yillarda Markaziy bank Andijon viloyati bosh boshqarmasi Tijorat banklarini nazorat qilish boʻlimi iqtisodchisi, Banklar va nobank kredit tashkilotlarini nazorat qilish boʻlimi iqtisodchisi, 2009—2016-yillarda Trastbank xususiy ochiq aksiyadorlik birja banki Ichki audit boshqarmasi bosh mutaxassisi, boshqarma boshligʻi oʻrinbosari, boshligʻi, Ichki audit departamenti direktori, 2016—2019-yillarda „Neftgazinvest“ masʼuliyati cheklangan jamiyati tuzilgan shartnomalarning ijrosini monitoring qilish boʻyicha guruhi rahbari, 2019—2020-yillarda „OʻzLITIneftgaz“ AJ boshqaruvi raisining iqtisod va moliya boʻyicha oʻrinbosari, 2020—2022-yillarda „Oʻztransgaz“ aksiyadorlik jamiyati boshqaruvi raisining moliya va marketing boʻyicha oʻrinbosari lavozimida faoliyat yuritib kelgan. 2022—2024-yillarda Andijon tumani hokimi vazifasida ishlagan.

Baxtiyor Mamatkarimov 2024-yilning 29-mart kuni Oʻzbekiston Respublikasi Prezidentining tegishli qaroriga koʻra, Oʻzbekiston Respublikasi Energetika vazirining birinchi oʻrinbosari etib tayinlangan.

 Manbalar 

Turkum:1980-yilda tugʻilganlar
Turkum:Oʻzbekiston siyosatchilari
Turkum:Oʻzbekiston maʼmuriy birliklari hokimlari